﻿ Ուռուցքաբանության ազգային կենտրոնի նախկին բուժաշխատող Գ. Համբարձումյանը դիմել է դատարան՝ բողոքարկելու ազատման հրամանը |armtimes.com|
Ուռուցքաբանության ազգային կենտրոնի նախկին բուժաշխատող Գ. Համբարձումյանը դիմել է դատարան՝ բողոքարկելու ազատման հրամանը |armtimes.com|
#ուռուցքաբանական_կենտրոն #միջադեպ #բաժնի_վարիչ #ազատում #դատական_հայց
11:17 - 3/նոյեմբերի/2019
Կարգապահական հանձնաժողովի նիստ․ որոշվեց երեք ոստիկանի ազատել ծառայությունից.ՀՀ ոստիկանություն
armtimes.com: ՀՀ առողջապահության նախարարության Ֆանարջյանի անվան ուռուցքաբանության ազգային կենտրոնի թորակոաբդոմինալ բաժանմունքի նախկին վարիչ Գագիկ Համբարձումյանը դատական հայց է ներկայացրել բուժհաստատության դեմ: Այս մասին տեղեկացանք «Դատալեքս» տեղեկատվական համակարգից:
Նախկին բուժաշխատողը պահանջում է անվավեր ճանաչել աշխատանքային պայմանագիրը լուծելու մասին ղեկավարի հրամանը, իրեն վերականգնել աշխատանքի եւ բռնագանձել պարապուրդի ժամանակահատվածի աշխատավարձը:
Հայցադիմումը Երեւան քաղաքի ընդհանուր իրավասության դատարանը ստացել է հոկտեմբերի 30-ին:
Հիշեցնենք, որ ուռուցքաբանության կենտրոնի բուժաշխատող Գագիկ Համբարձումյանին տնօրենի պաշտոնակատար Նարեկ Մանուկյանը շաբաթներ առաջ ազատել էր աշխատանքից՝ քաղաքացիներից մեկի բողոք-դիմումի պատճառով: Ըստ այդ դիմումի, Համբարձումյանը ապօրինի 400.000 դրամ էր վերցրել պացիենտի հարազատներից: Դիմումը ղեկավարությանը ներկայացվելուց հետո Համբարձումյանը գումարը վերադարձրել էր:
Բժշկին աշխատանքից ազատելուց հետո ուռուցքաբանության ազգային կենտրոնում տհաճ միջադեպ էր տեղի ունեցել: Գագիկ Համբարձումյանի որդին՝ Վահագն Համբարձումյանը, որը եւս այդ կենտրոնի աշխատակիցներից է, տնօրենի պաշտնոկատարից հաշիվ էր պահանջել՝ հորն աշխատանքից ազատելու համար: Նա հայհոյանքներ էր ուղղել Մանուկյանի հասցեին, փորձել հարվածել նրան, ինչը վերաճել էր կռվի:
Վիճաբանության կապակցությամբ հրավիրվել էր ոստիկանություն:
«Բուժաշխատողների կողմից ապօրինի գումարների «շորթումը» անընդունելի է եւ միշտ արժանանալու է նման խիստ արձագանքի»,- կատարվածին արձագանքել էր առողջապահության նախարար Արսեն Թորոսյանը՝ հավելելով, որ Գագիկ Համբարձումյանն ազատվել է աշխատանքից տնօրենի իրավաչափ որոշմամբ: